Tilskudspulje I lighed med tidligere år er der også i år afsat penge til særligt vanskeligt stillede kommuner. Tilskudspuljen fordeles i henhold til § 16 i udligningsloven. - Jeg forventer, at særtilskuddet vil medvirke til en mere smidig budgetproces i Vesthimmerland, Thisted, Skive og Morsø Kommune. Ligeledes er det min forventning, at tilskuddene vil medvirke til at sikre, at kommunerne under ét overholder den økonomiaftale, som regeringen indgik med kommunerne i juni, siger Karen Jespersen. Tildelingen er i år fremrykket af hensyn til kommunernes budgetplanlægning. 150 millioner i 2009 I 2009 er der som i de foregående tre år afsat ekstra 150 mio. kr. i puljen til særligt vanskeligt stillede kommuner. Tilskud til Læsø Den ordinære tilskudspulje er reduceret med i alt 29,3 mio. kr., der i stedet indgår i et nyt samlet tilskud til de tre ø-kommuner Læsø, Samsø og Ærø. Beløbet svarer til de tre kommunernes samlede tilskud som vanskeligt stillede kommuner i 2008. Millioner til fire kommuner Velfærdsminister Karen Jespersen har på den baggrund givet et tilskud på 18 mio. kr. til Vesthimmerland Kommune, 10 mio. kr. til Thisted Kommune, 7 mio. kr. til Skive Kommune og 9 mio. kr. til Morsø Kommune Mange ansøgninger Velfærdsministeriet har i år modtaget 42 ansøgninger om tilskud som særligt vanskeligt stillet kommune, hvoraf 19 er imødekommet. Det samlede tilskudsbeløb for de 19 kommuner er 181 mio. kr.

Opsummering:
Velfærdsministeriet har netop givet et særtilskud på 44 mio. kr. til Vesthimmerland, Thisted, Skive og Morsø Kommune.